**CIELE A METODIKA**

SAME WORLD je vzdelávací projekt k téme environmentálnej spravodlivosti a environmentálnej migrácii. Táto vzdelávacia sada pomôže diskutovať o týchto témach v triede, na základe textu vytvoreného odborníkmi z rôznych oblastí (geografia, antropológia, sociológia, agronómia, ekonomika, ekológia, ...) a s pomocou rôznych aktivít ako hranie rolí, matematické cvičenia, umelecké workshopy a ďalšie, ktoré možno realizovať so študentmi. Text a aktivity sú rozdelené do troch vzájomne prepojených oblastí:

Environmentálna spravodlivosť – 4 kapitoly a školské aktivity

Zmena klímy – 4 kapitoly a školské aktivity

Environmentálna migrácia – 4 kapitoly a školské aktivity

**Ciele projektu**

**1. Pochopenie**

V kapitolách textu nájdete 60 častí vytvorených odborníkmi. Každá kapitola poskytuje informácie, údaje, grafy a obrázky. Kapitoly sú prepojené, obsahujú mnoho referencií, ktoré možno ďalej študovať. Podrobný glosár a široký zoznam literatúry poskytujú ďalšie stimuly.

**2. Zmena postojov**

Vytvorený text pomáha pochopiť význam zmeny našich postojov voči environmentálnej spravodlivosti, zmene klímy a environmentálnej migrácii. Ku každej kapitole je priložený zoznam aktivít pre študentov, ktoré podporia reflexiu, ako aj priamu skúsenosť. Aktivity sú usporiadané podľa predmetov: písanie, matematika, veda, umenie, pracovné predmety.

**3. Aktivizácia**

Študenti sú zapojení do tvorby komunikačných materiálov. Plagáty, obrázky a videá, ktoré sú vhodné ako komunikačný materiál, budú prezentované na webstránke projektu, aby motivovali deti ku kvalite a aby naplnili projekt ich hlasmi, aby mohli rezonovať v škole, rodine a v komunite...

**Vzdelávacie a pedagogické ciele**

* poskytnúť komplexný nástroj pre učiteľov;
* podporiť interdisciplinárny prístup k téme;
* podporiť zážitkové a aktívne vzdelávanie;
* stimulovať žiakov na vytváranie zodpovedného správania a kritického postoja;
* stimulovať priamu tvorbu a distribúciu obsahu (medzi rovesníkmi);
* aktivovať stratégie riešenia problémov a kreatívneho myslenia;
* stimulovať rôzne schopnosti a nadania detí (Gardnerova teória mnohonásobnej inteligencie);
* predstaviť deťom práce z oblasti humanistického a vedeckého výskumu, ktoré sú málo známe (sekcia “náš tím”).

**Naša metodika**

**Interdisciplinárny prístup**

Každú kapitolu vypracovali odborníci z rôznych oblastí, čo umožňuje analyzovať danú problematiku z rôznych perspektív: geografie, antropológie, sociológie, agronómie, ekonomiky, ekológie ... Uľahčuje to tiež pochopenie vzájomných prepojení jednotlivých odborov. Aktivity sú rozdelené tak, aby mohli byť zahrnuté do kurikúl rôznych škôl. Aktivity tiež môžu byť realizované v rámci viacerých predmetov (jazyky, história, matematika, veda, umelecké predmety), čo napomáha spoločnej práci a kontinuity medzi učiteľmi.

**Dohľad vedeckej rady**

Vedecká rada, pozostávajúca z interdisciplinárneho tímu odborníkov, dohliadala na tvorbu celej vzdelávacej sady.

**Multimediálny prístup**

Zapojili sme odborníkov z rôznych odborov a  požiadali sme ich o vytvorenie textov s integrovanými nástrojmi a multimediálnym obsahom z webu, ako obrázky, grafy, videá, webstránky a on-line dokumenty. Učitelia tak získavajú množstvo rôzneho a vybraného materiálu z webu.

**Rovnováha teoretických a praktických aktivít**

Dávali sme rovnaký dôraz na tvorbu textov ako aj školských aktivít. Poskytujeme komplexný nástroj na uľahčenie úlohy učiteľa byť informovaný o aktuálnych témach.

**Príklad obsahu textu**: všeobecná informácia, dokumenty, výskum, fakty a dáta, diagramy, mapy a vizualizácie, linky a on-line dokumenty, otázky a odpovede, referencie na videá a dokumenty.

**Príklad školskej aktivity**: praktický pokus, relačný workshop, experiment, kreatívny workshop, tvorba umeleckého obsahu, tvorba multimediálneho obsahu, šírenie informácií, etická dilema, písanie správ, verejné vystupovanie.

Všetky aktivity sú určené pre vekové skupiny: **9+ / 11+ / 14+**

**Stavba textu**

Každá kapitola je previazaná s ďalšou prostredníctvom sekvenčného popisu. Každá téma je rozpracovaná do 4 kapitol. Prvá kapitola vysvetľuje všeobecnú tému, 2. a 3. vysvetľujú súčasnú situáciu a 4. predstavuje výhľad, čo sa môže stať. Školské aktivity sú odpoveďou na otázku „Čo môžeme robiť?“- zvyšovať povedomie, tvoriť, konať, overovať a šíriť.

**Nástroj pre učiteľa / vzdelávacia sada**

|  |  |  |  |
| --- | --- | --- | --- |
| **TÉMA**Úvod a všeobecná prezentácia | **SÚČASNOSŤ**Čo sa deje teraz? | **VÝHĽAD**Čo sa môže stať? | ČO MÔŽEME ROBIŤ?v škole / domazvyšovať povedomietvoriťkonaťoverovaťšíriť |
| **On-line a webový nástroj**Ako integrovať a používať digitálne nástroje and on-line obsah vo vyučovaní |
| **Pedagogické zručnosti**Prečo tieto aktivity môžu byť užitočné pre vzdelávanie študentov |

**Viac hláv, mnohonásobný talent**

Vzdelávacia sada ponúka rôznorodé aktivity, ktoré umožňujú rozvoj rôznych schopností detí: kapacitu rozvíjať ústny a písomný prejav, kreslenie, matematiku, verejné prezentácie a vzťahové hry. V súlade s princípmi Gardnerovej teórie mnohonásobnej inteligencie ponúkame niekoľko aktivít, ktoré môžu podporiť učiteľov rôznych predmetov a stimulovať rôzny talent detí. Rozdelili sme úlohy do nasledujúcich skupín: písanie a čítanie, matematika, veda, umenie a kreatívne workshopy.

**Aktívny a experimentálny prístup**

Vzdelávacie návrhy smerujú k osobnej a priamej skúsenosti s cieľom **prevziať zodpovednosť za svoje činy**. Prináša interaktívne vzdelávanie uľahčujúce efektívnu komunikáciu, prístupy meniace hru na prijatie alternatívnych uhlov pohľadu, v transkulturálnej perspektíve.

**Otvorené otázky**

Vzdelávacia sada neponúka uzavreté, úplné a konečné odpovede, pretože v tejto chvíli tieto ani neexistujú. Čo môžeme urobiť, je vysvetliť, aký výskum sa práve robí, zdôrazniť otázky, na ktorých odborníci, mimovládne organizácie a medzinárodné zduženia práve pracujú. Učiteľom a študentom poskytujeme metodiku a materiál na premýšľanie a prieskum.

Veríme, že toto všetko čitateľovi pomôže a bude stimulovať vznik nových myšlienok pre „školu veľkú ako svet“! (Gianni Rodari)

So želaním úspechu,

Tím Same World